wickkiey/tamil-wikipedia-chunked huggingface dataset:
# யோப்பா

## வரலாறு

### ஒட்டோமான் பேரரசு காலம்

1515 இல் யோப்பாவை ஒட்டோமன் சுல்தான் முதலாம் சலீம் கைப்பற்றினார்.  
17 ஆம் நூற்றாண்டில் எருசலேமுக்கு மற்றும் காலிக்கு கிறிஸ்துவ பக்தர்கள் செல்ல தேவாலயங்கள் பாதைகளை மறுசீரமைப்பு செய்தது.  
18 ஆம் நூற்றாண்டின் போது, யோப்பாவை சுற்றியுள்ள கடலோர பகுதிகள் அடிக்கடி கடற் கொள்ளையர்களால் முற்றுகையிடப்பட்டது. பொருட்கள் இறங்கவும் மற்றும் பயணிகளுக்கும் படுபயங்கர ஆபத்தானதாக இருந்தது.20-ஆம் நூற்றாண்டு வரை, கப்பல்கள் தங்கள் சரக்குகளை கரைக்கு கொண்டு செல்ல பாதுகாப்பு படைகள் தங்கியிருக்க வேண்டியிருந்தது.  
7 மார்ச் 1799 அன்று பிரான்சு மன்னரா நெப்போலியன் யோப்பாவை முற்றுகையிட்டார்.யோப்பா சூறையாடப்பட்டது. சரணடைவதற்கான இறுதி எச்சரிக்கை கொடுக்கும்போது மக்கள் கொடூரமாக கொல்லப்பட்டனர்.பிரஞ்சு சிறையில் சரணடைந்த ஆயிரக்கணக்கான முஸ்லீம் வீரர்களை படுகொலை செய்ய நெப்போலியன் கட்டளையிட்டார்.  
இன்னும் பலர் வெகு விரைவில் தோன்றிய கொடூரமான பிளேக் தொற்றுநோயால் இறந்தனர்.  
இந்த பேரழிவு நிகழ்வுகளுக்கு பிறகு ஓட்டோமான் பேரரசால் கவர்னராக நியமிக்கப்பட்ட முகமது அபு-நபூத் அவர்கள் மகமூதியா பள்ளிவாசல் , சாபில் அபு நபூத் உட்பட பல யோப்பா கட்டிடம் மற்றும் மறுசீரமைப்புப் பணியை தொடங்கினார்.  
19 ஆம் நூற்றாண்டில் மக்கள் வசிப்பிடங்கள் மறு கட்டுமானம் பெற்றது.  
அமெரிக்க மிஷனரி எலன் கிளேர் மில்லர், 1867 இல் யோப்பாவிற்கு வருகை புரிந்தார்.அவர் கூற்றின்படி யோப்பா நகர மக்கள் 5000 ஆகும்.இதில் கிறிஸ்துவர் 800 பேர், யூதர்கள் 1000 பேர் மற்ற அனைவரும் முஸ்லீம்கள் ஆவர்.
# யோப்பா

## வரலாறு

### ஆங்கிலேய ஆட்சி காலம்

பிரித்தானிய ஆட்சி காலம் போது, யூத மற்றும் அரேபிய மக்கள்இடையே பதற்றம் அதிகரித்தது.1920 மற்றும் 1921 போது அரபு தாக்குதலுக்குள்ளாகும் பல யூத குடியிருப்பாளர்கள் வெளியேறி டெல் அவிவ் நகரில் குடியமர்த்த பட்டனர்.1922 ஆம் ஆண்டின் இறுதியில் டெல் அவிவ் நகர மக்கள் தொகை 15,000. 1927 இல் டெல் அவிவ் மக்கள் தொகை 38,000 வரை இருந்தது.  
1923 இல், யோப்பா மற்றும் டெல் அவிவ் நகரங்கள் சட்டம் மூலம் இணைக்கப்பட்டது.
# யோப்பா

## வரலாறு

### அரபு யூத மோதல்கள்

1945 ஆம் ஆண்டில், யோப்பா மக்கள்தொகை
101,580 பேர் இவர்களில் முஸ்லிம்கள் 53,930 பேர், யூதர்கள் 30,820 மற்றும் கிறிஸ்துவர் 16,800 இருந்தனர்.
1947 ஆம் ஆண்டில், பாலஸ்தீன நாட்டிற்கான ஐ.நா. விசேட ஆணைக்குழு யோப்பா நகரம் யூத மாநிலத்தில் சேர்க்கப்பட வேண்டும் என்று பரிந்துரை செய்தது.ஆனால் அரபு பெரும்பான்மை மக்கள் உள்ள காரணமாக யூத மாமாநிலத்திற்கு பதிலாக அரபு மாநிலத்தின் ஒரு பகுதியாக யோப்பா இருக்கும் அந்த அரபு நாட்டிற்கு பாலஸ்தீன நாடு எனப் பெயரிடப்படும் என்று 1947 ஐக்கிய நாடுகள் பிரிவினை திட்டம் குறிப்பிட்டுள்ளது.  
1948 ஆரம்பத்தில் யோப்பா முஸ்லீம் சகோதரத்துவ குழு சுமார் 400 ஆண்கள் கொண்ட பாதுகாப்பு நிறுவனத்தை பாதுகாவலர்களாக ஏற்பாடு செய்தது.  
25 ஏப்ரல் 1948 அன்று,யூத இர்குன் படையால் யோப்பா மீது தாக்குதல் தொடங்கப்பட்டது.இருபது டன் வெடிகுண்டுகள் உடன் இயந்திர துப்பாக்கி கொண்டு யோப்பா முஸ்லிம் மீது தாக்குதல் நடத்த பட்டது.  
தாக்குதல் தினத்தன்று யோப்பா மக்கள் தொகை, 50,000 மற்றும் 60,000-க்கும் இடையில் இருந்தது. சுமார் 20,000 பேர் ஏற்கனவே நகரம் விட்டு வெளியேறி இருந்தனர்.30 ஏப்ரல் மூலம், 15,000-25,000 மீதமுள்ள மக்கள் தொகை இருந்தன.  
தொடர்ந்து வந்த நாட்களில் மேலும் 10,000-20,000 மக்கள் கடல் மார்க்கமாக ஓடிப்போனார்கள்.யூத ஹகானா படை மே 14 ஆம் தேதி நகரை கைப்பற்றியபோது 4,000 பேர் இருந்தனர்.
நகரம், துறைமுகம் மற்றும் கிடங்குகள் விரிவாக சூறையாடப்பட்டன.  
யோப்பா நகரம் 1948 ஆம் ஆண்டு மே 14 ம் தேதி யூத ஹகானா படையால் கைப்பற்றப்பட்டது.
பின்னர் யோப்பாவில் தங்கிவிட்ட 3,800 அரேபியர்கள் கடுமையான இராணுவச் சட்டத்தைஉள்ளாக்கப்பட்டனர்.
# யோப்பா

## வரலாறு

### தற்கால நகரம்

இசுரேல் அரசாங்கம் 1949 ஆம் ஆண்டு அக்டோபர் 4 ம் தேதி டெல் அவிவ் மற்றும் யோப்பா நகரங்களை நிரந்தரமாக ஒருங்கிணைக்க முடிவு செய்தது. ஆனால் உண்மையான ஐக்கியப்படுத்தலை 24 ஏப்ரல் 1950 வரை ஒத்திவைக்கப்பட்டது.யோப்பா
வரலாற்று பெயரை பாதுகாக்கும் பொருட்டு டெல் அவிவ்-யோப்பா என ஆகஸ்ட் 1950 இல் பெயர் மாற்றம் செய்யப்பட்டது.
# யோப்பா

## பொருளாதாரம்

19 ஆம் நூற்றாண்டில், யோப்பா சிறந்த சோப்பு தொழிலால் அறியப்பட்டது. நவீன தொழில் நுட்பம் 1880 களில் உருவானது.
மிகவும் வெற்றிகரமான நிறுவனங்கள் எந்திர தொழிற்சாலைகள் மூலம் உலோக வேலைகளை செய்தனர்.  
யோப்பா சிறந்த மாதுளை உற்பத்தியில் புகழ் பெற்றிருந்தது.
# யோப்பா

## மக்கள்தொகை

நவீன யோப்பா யூதர்கள், கிறிஸ்துவர், மற்றும் முஸ்லிம்கள் என பலவகைப்பட்ட மக்கள் தொகை உள்ளது.
யோப்பா தற்போது 46,000 குடியிருப்பாளர்கள் கொண்டுள்ளது.இவர்களில் 30,000
இஸ்ரேலிய யூதர்கள் மற்றும் 16,000 அரேபியர்கள் ஆவர்.
# யோப்பா

## முக்கிய இடங்கள்

- யோப்பா மணிக்கூண்டு சுல்தான் இரண்டாம் அப்துல் ஹமீத் நினைவாக 1906 ஆம் ஆண்டு கட்டப்பட்டது.
- கிரேக்கம் புராணங்களில் வரும் அழகான ஆந்த்ரோமெடா பாறைகள் பிணைக்கப்பட்டு உள்ளது..
- ஓட்டோமான் பேரரசால் அருங்காட்சியக மாளிகை 18 ஆம் நூற்றாண்டில் கட்டப்பட்டது. தற்போது அது பொதுமக்கள் பார்வைக்கு மூடப்பட்டுள்ளது.  
- 18 ஆம் நூற்றாண்டில் கட்டப்பட்ட யூத வழிபாடு சினகாக்.
- 1812 ஆண்டில் யோப்பா கவர்னர் அபு நபூத் கட்டிய மகமூதியா பள்ளிவாசல்.
- பழமையான அல் பகரு பள்ளிவாசல்.
# கீழ்வேளூர் யாதவ நாராயணப் பெருமாள் கோயில்

**கீழ்வேளூர் யாதவ நாராயணப் பெருமாள் கோயில்** நாகப்பட்டினம் மாவட்டத்திலுள்ள அமைந்துள்ள வைணவக்கோயிலாகும்.
# கீழ்வேளூர் யாதவ நாராயணப் பெருமாள் கோயில்

## அமைவிடம்

இக்கோயில் நாகப்பட்டினம்-திருவாரூர் சாலையில் கீவளூரில் இருந்து கச்சனம் செல்லும் சாலையில் அமைந்துள்ளது. திருக்கண்ணங்குடியின் அபிமானத்தலமாகவும், பஞ்ச நாராயணத் தலங்களில் ஒன்றாகவும் உள்ளது.
# கீழ்வேளூர் யாதவ நாராயணப் பெருமாள் கோயில்

## வரலாறு

சூரபத்மனை வதம் செய்த தோஷம் நீங்குவதற்காக முருகன் அட்சயலிங்கேசுவரை நோக்கி தவமிருந்ததாகவும், தோஷம் நீங்கவே யாதவப் பெருமக்கள் மகிழ்ச்சியடைந்து பசுக்களின் பாலை திருமாலுக்கு அளித்ததாகவும், அதனை ஏற்றுக்கொள்வதற்காக பெருமாள் இங்கு இருப்பதாகவும் கூறுகின்றனர்.
# அத்திப்புலியூர் சிதம்பரேசுவரர் கோயில்

**அத்திப்புலியூர் சிதம்பரேசுவரர் கோயில்** நாகப்பட்டினம் மாவட்டத்தில் உள்ள சிவன் கோயிலாகும்.
# அத்திப்புலியூர் சிதம்பரேசுவரர் கோயில்

## அமைவிடம்

இக்கோயில் நாகப்பட்டினம்-திருவாரூர் சாலையில் நாகப்பட்டினத்திற்கு மேற்கே 17 கி.மீ. தொலைவில் அமைந்துள்ளது. கடுகையாற்றில் வடகரையில் உள்ளது.
# அத்திப்புலியூர் சிதம்பரேசுவரர் கோயில்

## இறைவன், இறைவி

அகத்தியருக்குத் திருமண கோலம் காட்டியதால் அம்மையப்பர் கல்யாணசுந்தரராகக் காட்சியளிக்கின்றார்.
# அத்திப்புலியூர் சிதம்பரேசுவரர் கோயில்

## அமைப்பு

தெற்கு நோக்கிய நிலையில் மூலவர் சன்னதி அமைந்துள்ளது. கருவறையில் மூலவராக உள்ள லிங்கத்திருமேனியின் பின்புறம் கல்யாணசுந்தரர் காணப்படுகிறார். மாண்டவிய முனிவரின் சாபத்தினால் காட்னையாகத் திரிந்த சேரித்துவஜன் என்றழைக்கப்படும் பாண்டிய மன்னனும், புலிக்கால் முனிவரும் வழிபட்டதால் அத்திப்புலியூர் என்று பெயர் பெற்றது.
# நீலப்பாடி நாகநாதசுவாமி கோயில்

**நீலப்பாடி நாகநாதசுவாமி கோயில்** நாகப்பட்டினம் மாவட்டத்தில் உள்ள சிவன் கோயிலாகும்.
# நீலப்பாடி நாகநாதசுவாமி கோயில்

## அமைவிடம்

இக்கோயில் திருவாரூர்-நாகப்பட்டினம் சாலையில் திருவாரூருக்குக் கிழக்கே 9 கி.மீ. தொலைவில், சாலையின் வடப்புறத்தில் சற்றே ஒதுங்கிய நிலையில் உள்ளது.
# நீலப்பாடி நாகநாதசுவாமி கோயில்

## இறைவன், இறைவி

இங்குள்ள இறைவன் நாகநாதசுவாமி, இறைவி சௌந்தரநாயகி.வசிஷ்டர், விசுவாமித்திரர், நாரதர் ஆகியோர் இத்தலத்தில் வழிபட்டுள்ளனர்.
# நீலப்பாடி நாகநாதசுவாமி கோயில்

## அமைப்பு

அஷ்டபுஜ துர்க்கை சன்னதி இக்கோயிலில் உள்ளது. கருடனுக்கும் பாம்புக்கும் பகை என்று கூறப்பட்டாலும் இருவரும் ஒரே இடத்தில் இறைவனை வழிபட்டு சாபம் நீங்கப் பெற்ற அதிசயத்தைப் பெற்ற பெருமையுடையது இக்கோயிலாகும்.
# சம்பா மோசனம் (நெல்)

**சம்பா மோசனம்** அல்லது **மோசன சம்பா** (*Samba Mosanam*) என்பது ஒரு பாரம்பரிய நெல் இரகமாகும். பள்ளமானப் பகுதிகளில் பயிரிட ஏற்ற இரகமான இது, 160 நாட்களில் அறுவடை வயதை அடையக்கூடிய இரகமாகும். சேற்று பகுதிகளிலும் செழித்து வளரக்கூடிய இவ்வகை நெல் விதையை, அதிகத் தண்ணீர் தேங்கும் பகுதிகளில் தண்ணீர் வருவதற்கு முன்புள்ள எவ்விதமான மண்ணிலும் தெளித்துவிட்டால், மழை பெய்யும்போது குறைந்த ஈரத்திலேயே முளைத்துவிடும்.
# சம்பா மோசனம் (நெல்)

## வளரியல்பு

வறட்சியாகவுள்ள ஏரிகள், குளங்கள், மற்றும் கண்மாய்க் கரையோரங்களில் இந்நெல்லைப் பயிரிடலாம். பின்னர் மழைபெய்து தண்ணீரின் அளவு உயரும்போது நீருக்குள்ளேயே கதிர் வளர்ந்து முற்றி, அதிக மகசூல் கொடுக்ககூடியது. அனைத்து நிலைகளையும் எதிர்கொண்டு நல்ல பலனைக் கொடுப்பதால், இதற்குச் சம்பா மோசனம் என்று பெயர் வந்துள்ளது.
# சம்பா மோசனம் (நெல்)

## பருவகாலம்

மத்திய, மற்றும் 160 நாள் முதல், 165 நாள் வரையிலான நீண்டக்கால நெல் வகையைச்சார்ந்த சம்பா மோசனம், தமிழ்நாட்டின் அனைத்து மாவட்டங்களிலும், சம்பா பட்டம் எனப்படும் ஆகத்து, மற்றும் செப்டம்பர் மாதங்களில் சாகுபடி செய்ய ஏற்ற நெல் இரகமாகும்.
# சம்பா மோசனம் (நெல்)

## இவற்றையும் காண்க

- நெல்
- பாரம்பரிய நெல்
- இலங்கையின் பாரம்பரிய அரிசி
- இயற்கை வேளாண்மை
- வேளாண்மை
- சம்பா (அரிசி)
- சம்பா மாவட்டம் (*தொடர்பற்றக் கட்டுரை*)
# ஒலியடக்கி (துப்பாக்கி)

, ஏ.ஆர்.15, ஹெக்லர் அண்ட் கோக் யூ.எஸ்.பி, பெரெட்டா 92எப்.எஸ், எஸ்.ஐ.ஜி. மஸ்கிட்டோ.]]
ஆணி-இயக்க விளிம்புதட்டு மரைத் துமுக்கி]]
மறைசுடு மரைத்துமுக்கி]]
மறைசுடு மரைத்துமுக்கி மற்றும் ஏ.எஸ் வால் தாக்குதல் மரைத்துமுக்கியில் உள்ள ஒருங்கிணைந்த ஒலியடக்கி.]]
**ஒலி அடக்கி** (ஆங்கிலம்: suppressor, silencer) என்பது, சுடுகலனை சுடும்போது ஏற்படும் வெடியொளியையும், சப்தத்தையும் குறைக்கவல்ல; (துப்பாக்கியின் குழலுடன் இணைக்கப்படும்) கருவியாகும். ஒலியடக்கிகள் பொதுவாக, சப்தத்தை குறைக்கும் அக இயங்குமுறைகளை கொண்ட உலோக உருளையாகும். வெளியேறும் உந்துவாயுக்களின் வேகத்தை குறைப்பதன்மூலம், சுடும் சப்தத்தை குறைப்பது மட்டுமல்லாமல், தோட்டாவின் வேகத்தையும் இது அதிகரிக்கிறது
# ஒலியடக்கி (துப்பாக்கி)

## வரலாறு

அமெரிக்ககண்டுபிடிப்பாளர், ஹைரம் பெர்சி மாக்சிம்வணிகரீதியாக வெற்றிபெற்ற ஒலியடக்கி மாதிரியை, சுமார் 1902-ல் கண்டுபிடித்தவர் ஆவார் (காப்புரிமம் பெற்றது மார்ச் 30, 1909). இவர் மாக்சிம் துப்பாக்கியைகண்டுபிடித்த ஹைரம் ஸ்டீவென்ஸ் மாக்சிம்மின்மகன் ஆவார். மாக்சிம் அவரது கருவிக்கு *மாக்சிம் ஒலியடக்கி* என்று வணிகக்குறிப் பெயரிட்டார்.உள் எரிபொறி<nowiki/>க்கானஒலிக்குறைப்பான்களும்சமகாலத்திலேயே மாக்சிம் உருவாக்கினார்.
# ஒலியடக்கி (துப்பாக்கி)

## சுடுகலன் இரைச்சல் கூறுகள்

முக்கியத்துவத்தின் அடிப்படையில், சுடுகலன் உண்டாக்கும் மூன்று விதமான சப்தங்கள், கீழ்வருமாறு:
- வெடியொலி (தோட்டாவிற்கு பின் வெளியேறும் அதி-உஷ்ண, அதி-அழுத்த வாயுக்கள்)
- ஒலி முழக்கம் (மீயொலிவேகம் கொண்ட பொருட்களால் உண்டாகும் அதிர்வலைகளுடன் தொடர்புடைய ஒலி)
- இயந்திர இரைச்சல் (சுடுகலனின் நகரும் பாகங்களால் )
முதன்மையான இரு காரணங்களாகிய -வெடியொலி மற்றும்ஒலி முழக்கம் - ஆகியவற்றால் தோன்றும் இரைச்சலை மட்டுமே இந்த ஒலியடக்கி பாதிக்கும். ஆனால், இயந்திர இரைச்சலை ஓரளவுக்கு குறைக்க முடிந்தாலும், முழுமையாக நீக்க முடியாதது ஆகும். இந்த காரணத்தால் தான், ஒரு சுடுகலனை சப்தமில்லாமல் ஆக்குவது மிகவும் கடினம்.
# ஒலியடக்கி (துப்பாக்கி)

## வடிவமும் கட்டமைப்பும்

<nowiki/>களையும், குழலை "பின்வளைத்த" விரிவுகலனையும் காட்டும், பி.ஆர் டோட் கை பின்வளைவு புரிதுமுக்கி ஒலியடக்கியின் குறுக்கு-வெட்டு வரைபடம். வாயுவை திசைமாற்றும் விதமாக, ஒலி தணிப்பானும் அலைவளைபானும் கச்சிதமான வடிவம் கொண்டுள்ளன.]]
உடையது. இந்த ஒலித்தணிப்பான்கள் குறுக்கும் நெடுக்குமாக வைக்கப்பட்டுள்ள தட்டையான பரப்பினால் வாயுவை தொடர்ந்து திசைதிருப்பி விரிவடையச் செய்கிறது.]]  
-ன்ஆரம்ப ஒலியடக்கி மாதிரியின் குறுக்கு-வெட்டு படம்.]]
ஒலியடக்கி என்பது விரிவுகலன் உடைய,எஃகு, அலுமினியம், அல்லது தைட்டானியம்போன்றவற்றால் ஆன காலியான உலோகக் குழாய் ஆகும். இக்கருவி, கைத்துப்பாக்கி, துணையியந்திர துமுக்கி, அல்லது புரிதுமுக்கியின் சன்னவாயோடு இணைப்பதற்காக உருளை வடிவில் இருக்கும்.
# ஒலியடக்கி (துப்பாக்கி)

## மேலும் பார்க்க

- ஒளி அடக்கி
# ஒதார்வா

**ஒதார்வா** *(Odarwa)* என்பது இந்தியாவின் பீகார் மாநிலம் மேற்கு சம்பாரண் மாவட்டத்திலுள்ள ஒரு கிராமம் ஆகும்.
# ஒதார்வா

## மக்கள் தொகையியல்

2011 ஆம் ஆண்டின் இந்திய மக்கள் தொகைக் கணக்கெடுப்பின்படி ஒதார்வா கிராமத்தின் மக்கள்தொகை 2235 நபர்கள் ஆகும். இவர்கள் 312 குடும்பங்களாக வாழ்கின்றனர். இம்மக்கள்தொகையில் 52.6% நபர்கள் ஆண்கள் மற்றும் 47.3% நபர்கள் பெண்களாவர். இக்கிராமத்தின் எழுத்தறிவு சதவீதம் 33.6% ஆகும். நாட்டின் சராசரி தேசிய எழுத்தறிவு சதவீதமான 74% என்பதைவிட இது குறைவாகும். எழுத்தறிவு பெற்றவர்களில் 70.6% நபர்கள் ஆண்கள் மற்றும் 29.3% நபர்கள் பெண்களாவர். 21.7% நபர்கள் 6 வயதுக்கு குறைவானவர்களாக உள்ளனர் .
# கூத்தூர் தருமபுரீசுவரர் கோயில்

**கூத்தூர் தருமபுரீசுவரர் கோயில்** நாகப்பட்டினம் மாவட்டத்தில் உள்ள சிவன் கோயிலாகும்.
# கூத்தூர் தருமபுரீசுவரர் கோயில்

## அமைவிடம்

இக்கோயில் திருவாரூர்-நாகப்பட்டினம் சாலையில் திருவாரூருக்குக் கிழக்கே 11 கி.மீ. தொலைவில் உள்ளது.
# கூத்தூர் தருமபுரீசுவரர் கோயில்

## இறைவன், இறைவி

இங்குள்ள இறைவன் தருமபுரீசுவரர், இறைவி தர்மசம்வர்த்தினி என்னும் அறம் வளர்த்த நாயகி. தருமன் இத்தலத்தில் உள்ள லிங்கத்திருமேனியை நிறுவி தன்னுடைய உடன்பிறந்தாரோடு வழிபட்டதால் மூலவர் தருமபுரீசுவரர் என்ற பெயர் பெற்றதாகக் கூறுவர்.
# கூத்தூர் தருமபுரீசுவரர் கோயில்

## அமைப்பு

மேற்கு நோக்கி அமைந்துள்ள இக்கோயிலின் உள்ளே குளம் உள்ளது. அம்மன் சன்னதி தனியாக உள்ளது. தல மரமாக வில்வ மரம் காணப்படுகிறது.
# தாம் மொரேசு

**தாம் மொரேசு** (Dominic Francis Moraes 19 சூலை 1938–2 சூன் 2004) என்பவர் இந்தியாவைச் சேர்ந்த ஆங்கிலக் கவிஞர் மற்றும் எழுத்தாளர் ஆவார். 30 புத்தகங்களுக்கும் மேல் எழுதி வெளியிட்டுள்ளார். இந்தியாவின் ஆங்கில இலக்கிய வட்டத்தில் சிறப்பான இடத்தைப் பெற்றவர் எனக் கருதப்படுகிறார்.
# தாம் மொரேசு

## வாழ்க்கைக்குறிப்பு

தாம் மொரேசுவின் தந்தை பிராங்க் மொரேசு ஓர் இதழாளராகவும் டைம்சு ஆப் இந்தியா செய்தித்தாளின் ஆசிரியராகவும் இருந்தவர். மும்பையில் பிறந்த தாம் மொரேசு ஆக்சுபோர்ட்டில் தங்கிப் படிப்பதற்கு இங்கிலாந்து சென்றார். 1968 ஆம் வரை அங்கு இருந்தார்.
# தாம் மொரேசு

## இதழ்ப் பணிகள்

இலண்டன், ஆங்காங், நியுயார்க்கு நகரங்களில் நடத்தப்பட்டசில இதழ்களைப் பதிப்பிக்கும் பணியில் ஈடுபட்டார்.
1971 இல் ஏசியா இதழின் ஆசிரியர் ஆனார். பிபிசி மற்றும் அய்டிவி ஆகிய தொலைக்காட்சிகளில் ஆவணப்படங்களுக்கு உரை எழுதினார். நாசிக் கொடுமைகள், அல்சிரியப் புரட்சி, இசுரேல், வியத்நாம் போர் போன்ற நிகழ்வுகளின் செய்தி நிருபராகப் பணி செய்தார். 1959இல் தலாய் லாமா இந்தியாவுக்கு வந்தபோது அவரை முதன் முதலாக பேட்டி கண்டு அதை வெளியிட்டார்.  
1961-62 இல் கோவாதமன், தியு ஆகிய பகுதிகளை இந்தியப்படை கைப்பற்றியபோது அந்த நடவடிக்கையை தாம் மொரேசு கண்டித்தார். 2002இல் குசராத்துக் கலவரம் நிகழ்ந்தபோது அதைக் கேள்விப்பட்ட உடனேயே ஆமதாபாத்துக்குப் புறப்பட்டுச் சென்று பாதிக்கப்பட்ட இடங்களைக் கண்டார்.
# குருக்கத்தி கட்கபுரீசுவரர் கோயில்

**குருக்கத்தி கட்கபுரீசுவரர் கோயில்** நாகப்பட்டினம் மாவட்டத்தில் உள்ள சிவன் கோயிலாகும்.
# குருக்கத்தி கட்கபுரீசுவரர் கோயில்

## அமைவிடம்

இக்கோயில் நாகப்பட்டினம்-திருவாரூர் சாலையில் கீவளூருக்கு அடுத்து 2 கி.மீ. தொலைவில் உள்ளது. ஒரு காலத்தில் இப்பகுதி குருக்கத்தி வனமாக அமைந்திருந்ததால் இவ்வூர் குருக்கத்தி என்று அழைக்கப்பட்டிருக்கலாம் என்றும் கூர் கத்தி என்ற பெயரே குருக்கத்தி என்று மாறியிருக்கலாம் என்றும் கூறுகின்றனர்.இக்கோயிலின் தல மரம் குருக்கத்தி ஆகும்.
# குருக்கத்தி கட்கபுரீசுவரர் கோயில்

## இறைவன், இறைவி

இங்குள்ள இறைவன் கத்தீசுவரர் என்றும் கட்கபுரீசுவரர் என்றும் அழைக்கப்படுகிறார். இறைவி ஞானாம்பிகை.
# குருக்கத்தி கட்கபுரீசுவரர் கோயில்

## குளம்

இக்கோயிலின் குளம் கொல்லாநதி என்றழைக்கப்படுகிறது.
# பாப்பாக்கோயில் கஸ்தூரிரெங்கப் பெருமாள் கோயில்

**பாப்பாக்கோயில் கஸ்தூரிரெங்கப் பெருமாள் கோயில்** நாகப்பட்டினம் மாவட்டத்திலுள்ள அமைந்துள்ள வைணவக்கோயிலாகும்.
# பாப்பாக்கோயில் கஸ்தூரிரெங்கப் பெருமாள் கோயில்

## அமைவிடம்

இக்கோயில் நாகப்பட்டினம்-வேதாரண்யம் சாலையில் நாகப்பட்டினத்திற்குத் தென்மேற்கில் 5 கி.மீ. தொலைவில், அந்தணப்பேட்டைக்கு அடுத்தபடியாக உள்ளது.
# பாப்பாக்கோயில் கஸ்தூரிரெங்கப் பெருமாள் கோயில்

## இறைவன், இறைவி

மூலவர் சன்னதியில் திருவடி அருகே திருமகளும், நிலமகளும் இருக்க, நாபியில் பிரமன் இருக்க, ஐந்து தலைகள் கொண்ட ஆதிசேஷன் மீது சயனித்த கோலத்தில் இறைவன் கஸ்தூரிரெங்கப் பெருமாள் என்ற பெயரில் ஒரே கல்லால் ஆன திருமேனியாகக் காட்சியளிக்கின்றார்.
# பாப்பாக்கோயில் கஸ்தூரிரெங்கப் பெருமாள் கோயில்

## அமைப்பு

ஐந்து நிலை ராஜகோபுரமும், மகாமண்டபமும் கொண்டு கோயில் அமைந்துள்ளது. விநாயகர் விஷ்ணு கணபதியாக உள்ளார். வடபுறத்தில் ஆஞ்சநேயர் சன்னதி உள்ளது.
# பரோகா

**பரோகா** *(Paroha )* என்பது இந்தியாவின் பீகார் மாநிலம் மேற்கு சம்பாரண் மாவட்டத்திலுள்ள ஒரு கிராமம் ஆகும்.
# பரோகா

## மக்கள் தொகையியல்

2011 ஆம் ஆண்டின் இந்திய மக்கள் தொகைக் கணக்கெடுப்பின்படி பரோகா கிராமத்தின் மக்கள்தொகை 3406 நபர்கள் ஆகும். இவர்கள் 654 குடும்பங்களாக வாழ்கின்றனர். இம்மக்கள்தொகையில் 53.7% நபர்கள் ஆண்கள் மற்றும் 46.2% நபர்கள் பெண்களாவர். இக்கிராமத்தின் எழுத்தறிவு சதவீதம் 46.3.8% ஆகும். நாட்டின் சராசரி தேசிய எழுத்தறிவு சதவீதமான 74% என்பதைவிட இது குறைவாகும். எழுத்தறிவு பெற்றவர்களில் 63.5% நபர்கள் ஆண்கள் மற்றும் 36.4% நபர்கள் பெண்களாவர். 19.9% நபர்கள் 6 வயதுக்கு குறைவானவர்களாக உள்ளனர் .
# பார்சி, பீகார்

**பார்சி** *(Parsi)* என்பது இந்தியாவின் பீகார் மாநிலம் மேற்கு சம்பாரண் மாவட்டத்திலுள்ள ஒரு கிராமம் ஆகும்.
# பார்சி, பீகார்

## மக்கள் தொகையியல்

2011 ஆம் ஆண்டின் இந்திய மக்கள் தொகைக் கணக்கெடுப்பின்படி பார்சி கிராமத்தின் மக்கள்தொகை 1954 நபர்கள் ஆகும். இவர்கள் 324 குடும்பங்களாக வாழ்கின்றனர். இம்மக்கள்தொகையில் 53.9% நபர்கள் ஆண்கள் மற்றும் 46% நபர்கள் பெண்களாவர். இக்கிராமத்தின் எழுத்தறிவு சதவீதம் 39.8% ஆகும். நாட்டின் சராசரி தேசிய எழுத்தறிவு சதவீதமான 74% என்பதைவிட இது குறைவாகும். எழுத்தறிவு பெற்றவர்களில் 71.1% நபர்கள் ஆண்கள் மற்றும் 28.8% நபர்கள் பெண்களாவர். 22.5% நபர்கள் 6 வயதுக்கு குறைவானவர்களாக உள்ளனர் .
# இலங்ரா

**இலங்ரா** *(Langra)* என்பது இந்தியாவின் பீகார் மாநிலம் மேற்கு சம்பாரண் மாவட்டத்திலுள்ள ஒரு கிராமம் ஆகும்.
# இலங்ரா

## மக்கள் தொகையியல்

2011 ஆம் ஆண்டின் இந்திய மக்கள் தொகைக் கணக்கெடுப்பின்படி இலங்ரா கிராமத்தின் மக்கள்தொகை 3112 நபர்கள் ஆகும். இவர்கள் 649 குடும்பங்களாக வாழ்கின்றனர். இம்மக்கள்தொகையில் 52.57% நபர்கள் ஆண்கள் மற்றும் 47.42% நபர்கள் பெண்களாவர். இக்கிராமத்தின் எழுத்தறிவு சதவீதம் 49.9% ஆகும். நாட்டின் சராசரி தேசிய எழுத்தறிவு சதவீதமான 74% என்பதைவிட இது குறைவாகும். எழுத்தறிவு பெற்றவர்களில் 61.7% நபர்கள் ஆண்கள் மற்றும் 38.2% நபர்கள் பெண்களாவர். 18.95% நபர்கள் 6 வயதுக்கு குறைவானவர்களாக உள்ளனர் .
# ரத்னாவளி (திரைப்படம்)

**ரத்னாவளி** 1935 ஆம் ஆண்டு வெளிவந்த தமிழ்த் திரைப்படமாகும். பிரஃபுல்லா கோசு இயக்கிய இத்திரைப்படத்தை ஏ. வி. மெய்யப்பச் செட்டியார் தயாரித்திருந்தார். கல்கத்தாவில் இத்திரைப்படம் தயாரிக்கப்பட்டது. இதன் பாடல்களை பாபநாசம் சிவன் எழுதியிருந்தார். இத்திரைப்படத்தில் எம். ஆர். கிருஷ்ணமூர்த்தி, மற்றும் பி. எஸ். ரத்னாபாய், பி. எஸ். சரஸ்வதிபாய் சகோதரிகள் ஆகியோர் நடித்திருந்தனர்.  
பம்மல் சம்பந்த முதலியார் மேடையேற்றிய *ரத்னாவளி* நாடகத்தை அடிப்படையாக வைத்து இத்திரைப்படம் தயாரிக்கப்பட்டது.
# ரத்னாவளி (திரைப்படம்)

## திரைக்கதை

ஹர்ஷவர்தனர் எழுதிய *ரத்னாவளி* என்ற காப்பியத்தை அடிப்படையாக வைத்து பம்மல் சம்பந்த முதலியார் இதன் திரைக்கதையை எழுதினார். கௌசாம்பி நாட்டு மன்னனுக்கும் (எம். ஆர். கிருஷ்ணமூர்த்தி), இலங்கையின் இளவரசி ரத்னாவளிக்கும் (பி. எஸ். ரத்னாபாய்) ஏற்பட்ட காதல் பற்றியது இத்திரைப்படத்தின் கதை. ஒரே அரசனை ஒன்று விட்ட சகோதரிகளான இருவர் மணக்கிறார்கள்.
# ரத்னாவளி (திரைப்படம்)

## நடிகர்கள்

- பி. எஸ். ரத்னா பாய் (ரத்னாவளி)
- பி. எஸ். சரசுவதி பாய் (வாசவதத்தை)
- எம். ஆர். கிருஷ்ணமூர்த்தி
- டி. ஏ. மதுரம் (தோழி காஞ்சனமாலை)
- சி. பஞ்சு
- ஏ. டி. கிருஷ்ண சர்மா
- எம். ஆர். சுப்பிரமணிய முதலியார்
- கே. எஸ். அங்கமுத்து
- சி. எஸ். சாமண்ணா
- பபூன் சண்முகம்
- முத்துகிருஷ்ணன்
# ரத்னாவளி (திரைப்படம்)

## பாடல்கள்

பாபநாசம் சிவன் பாடல்களை இயற்றிய முதலாவது திரைப்படம் இதுவாகும்.
- *கடலுக்கு உவமை கடலே* (பாடியவர்: எம். ஆர். கிருஷ்ணமூர்த்தி)
- *மதலைகள் உருக் கொண்ட* (பாடியவர்: பி. எஸ். இரத்தினாபாய்)
# ரத்னாவளி (திரைப்படம்)

## வரவேற்பு

இப்படம் வெற்றி அடையவில்லை, ஆனாலும் நகைச்சுவைக் காட்சிகளுக்காக வரவேற்பைப் பெற்றது. ‘தென்னாட்டுச் சார்லி சாப்ளின்’ எனப் போற்றப்பட்ட சி. எஸ். சாமண்ணா, சுப்பிரமணிய முதலியார், கே. எஸ். அங்கமுத்து, பபூன் சண்முகம், முத்துகிருஷ்ணன் ஆகியோர் நகைச்சுவை வேடங்களில் நடித்திருந்தனர். நாடகங்களில் வெற்றிகரமாக நடித்துக் கொண்டிருந்த பி.எஸ். ரத்னாபாய், பி.எஸ். சரஸ்வதிபாய் ஆகிய இரு சகோதரிகள் கதாநாயகிகளாக நடித்தனர். நெல்லை மாவட்டம், பாளையம்கோட்டையைச் சேர்ந்தவர்கள். இவர்களின் பாடல்கள் கிராமபோன் இசைதட்டுகளில் அக்காலத்தில் வெளியாகியுள்ளன.
# சொக்கநாதபுரம் (ஒசூர்)

**சொக்கநாதபுரம் ** (Sokkanadhapuram ) என்பது தமிழ்நாட்டின், கிருஷ்ணகிரி மாவட்டம், ஓசூர் வட்டத்தைச் சேர்ந்த வருவாய் கிராமம் ஆகும். இந்த ஊர் ஓசூர் சட்டமன்றத் தொகுதிக்கு உட்பட்டது. இந்த ஊர் மாநிலத் தலைநகரான சென்னையில் இருந்து 309 கிலோ மீட்டரும், மாவட்ட தலைநகரான கிருட்டிணகிரியில் இருந்து 62 கிலோ மீட்டரும் ஒசூரில் இருந்து 10 கிலோமீட்டர் தொலைவில் உள்ளது.
# சொக்கநாதபுரம் (ஒசூர்)

## மக்கள் வகைப்பாடு

இவ்வூரில் 2011 ஆண்டைய இந்திய மக்கள் கணக்கெடுப்பின்படி 267 வீடுகள் உள்ளன. மக்கள் தொகை 1078, இதில் 537 பேர் ஆண்கள், 541 பேர் பெண்கள் ஆவர்.
# அந்தணப்பேட்டை அண்ணாமலைநாதர் கோயில்

**அந்தணப்பேட்டை அண்ணாமலைநாதர் கோயில்** நாகப்பட்டினம் மாவட்டத்தில் உள்ள சிவன் கோயிலாகும்.
# அந்தணப்பேட்டை அண்ணாமலைநாதர் கோயில்

## அமைவிடம்

இக்கோயில் நாகப்பட்டினம்-திருவாரூர் சாலையையொட்டி தென்மேற்கே 3 கி.மீ. தொலைவில் உள்ளது. அந்தணர்கள் பெரும்பாலும் குடியிருந்த பகுதிகளை அகரம் என்றழைக்கப்படும் நிலையில் அந்தணர்பேட்டை எனப் பெயர் பெற்றுள்ளது.
# அந்தணப்பேட்டை அண்ணாமலைநாதர் கோயில்

## இறைவன், இறைவி

தானே தோன்றியவராக உள்ள இறைவன் அண்ணாமலையார் என்றும் அண்ணாமலைநாதர் என்றும் அழைக்கப்படுகிறார். இறைவி உண்ணாமுலையம்மன் நான்கு கரங்களுடன் நின்ற கோலத்தில் உள்ளார்.
# அந்தணப்பேட்டை அண்ணாமலைநாதர் கோயில்

## அமைப்பு

ராஜகோபுரத்தைக் கொண்டு அமைந்துள்ள இக்கோயிலின் வெளிச்சுற்றில் பரிவார தேவதைகள் காணப்படுகின்றனர்.
# சேவகானப்பள்ளி

**சேவகானப்பள்ளி ** (Sevaganapalli ) என்பது தமிழ்நாட்டின், கிருஷ்ணகிரி மாவட்டம், ஓசூர் வட்டத்தைச் சேர்ந்த வருவாய் கிராமம் ஆகும். இந்த ஊர் ஓசூர் சட்டமன்றத் தொகுதிக்கு உட்பட்டது. இந்த ஊர் மாவட்ட தலைநகரான கிருட்டிணகிரியில் இருந்து 55 கிலோ மீட்டரும் ஒசூரில் இருந்து 18 கிலோமீட்டர் தொலைவில் உள்ளது
# சேவகானப்பள்ளி

## மக்கள் வகைப்பாடு

இவ்வூரில் 2011 ஆண்டைய இந்திய மக்கள் கணக்கெடுப்பின்படி 452 வீடுகள் உள்ளன. மக்கள் தொகை 1694 , இதில் 868 பேர் ஆண்கள், 826 பேர் பெண்கள் ஆவர். எழுத்தறிவு விகிதம் 69.55% ஆகும் இது தமிழ்நாட்டின் சராசரி எழுத்தறிவு விதமான 80.09க்கும் குறைவு ஆகும்.
# பொரவச்சேரி கந்தசாமி கோயில்

**பொரவச்சேரி கந்தசாமி கோயில்** தமிழ்நாட்டில் நாகப்பட்டினம் மாவட்டம், பொரவச்சேரி என்னும் ஊரில் அமைந்துள்ள முருகன் கோயிலாகும்.
# பொரவச்சேரி கந்தசாமி கோயில்

## வரலாறு

இக்கோயில் பத்தொன்பதாம் நூற்றாண்டைச் சேர்ந்தது.
# பொரவச்சேரி கந்தசாமி கோயில்

## இறைவன்

இங்குள்ள முருகன் வள்ளி தெய்வானையுடன் காணப்படுகிறார். எட்டுக்குடி, எண்கண், சிக்கல் மற்றும் பொரவாச்சேரி ஆகிய ஊர்களில் அமைந்த முருகனின் திருமேனிகள் ஒரே சிற்பியால் செதுக்கப்பட்டதாகக் கூறுவர்.
# பொரவச்சேரி கந்தசாமி கோயில்

## அமைப்பு

அழகிய திருவாட்சியுடன், தேவியர் இரு புறமும் இருக்க, நரம்பும், நகக்கண்களுடன் நகமும் தெரியும் அளவு சிறப்பான சிற்பாக மூலவர் உள்ளார். 12 கரங்களுடன் இடது காலை மடித்து, வலது கால் தொங்கவைத்துக் கொண்டு பாம்பினைக் கவ்விய மயில் தன் இரு காலில் நிற்கின்ற நிலையில் காணப்படுகிறார்.
# பொரவச்சேரி கந்தசாமி கோயில்

## பூசைகள்

இக்கோயிலில் நான்கு காலப் பூசைகள் நடக்கின்றன. கார்த்திகை மாதம் கந்தசஷ்டி முக்கிய திருவிழாவாக நடைபெறுகிறது.
# ஆபராணி அனந்த நாராயணப் பெருமாள் கோயில்

**ஆபராணி அனந்த நாராயணப் பெருமாள் கோயில்** நாகப்பட்டினம் மாவட்டத்திலுள்ள அமைந்துள்ள வைணவக்கோயிலாகும்.
# ஆபராணி அனந்த நாராயணப் பெருமாள் கோயில்

## அமைவிடம்

இக்கோயில் நாகப்பட்டினம்-திருவாரூர் சாலையில் சிக்கலுக்குத் தென்மேற்கில் 4 கி.மீ. தொலைவில் அமைந்துள்ளது. திருக்கண்ணங்குடியின் அபிமானத்தலமாகவும், பஞ்ச நாராயணத் தலங்களில் ஒன்றாகவும் உள்ளது.
# ஆபராணி அனந்த நாராயணப் பெருமாள் கோயில்

## அமைப்பு

கருவறையில் ஆதிசேஷன் மீது தென்திசையில் தலை வைத்த நிலையில் வட திசை நோக்கி பாதங்களை நீட்டிய நிலையில் சயனித்த கோலத்தில் உள்ளார்.
# வடக்காலத்தூர் சிதம்பரேசுவரர் கோயில்

**வடக்காலத்தூர் சிதம்பரேசுவரர் கோயில்** நாகப்பட்டினம் மாவட்டத்தில் உள்ள சிவன் கோயிலாகும்.
# வடக்காலத்தூர் சிதம்பரேசுவரர் கோயில்

## அமைவிடம்

இக்கோயில் கீழ்வேளூர்-திருத்துறைப்பூண்டி சாலையில் இலுப்பூரிலிருந்து 6 கி.மீ. தொலைவில் உள்ளது.
# வடக்காலத்தூர் சிதம்பரேசுவரர் கோயில்

## இறைவன், இறைவி

தானே தோன்றியவராக உள்ள இறைவன் அண்ணாமலையார் என்றும் அண்ணாமலைநாதர் என்றும் அழைக்கப்படுகிறார். இறைவி உண்ணாமுலையம்மன் நான்கு கரங்களுடன் நின்ற கோலத்தில் உள்ளார்.
# வடக்காலத்தூர் சிதம்பரேசுவரர் கோயில்

## அமைப்பு

இக்கோயில் பிற்காலப் பல்லவர் காலத்தில் புதுப்பிக்கப்பட்டதாகக் கூறப்படுகிறது. ஊரின் ஈசான்ய மூலையில் இக்கோயில் உள்ளது. இங்கிருந்த முற்காலச் சோழர் காலப் பஞ்சலோகக் கல்யாணசுந்தரேசுவரர் திருமேனி தற்போது திருமேனிகள் காப்பகத்தில் உள்ளது. மகாகணபதி இக்கோயிலில் உள்ளார்.
# சொக்கரசனப்பள்ளி

**சொக்கரசனப்பள்ளி ** (Chokkarasanapalle ) என்பது தமிழ்நாட்டின், கிருஷ்ணகிரி மாவட்டம், ஓசூர் வட்டத்தைச் சேர்ந்த வருவாய் கிராமம் ஆகும். இந்த ஊர் ஒசூர் சட்டமன்ற தொகுதிக்குச் சேர்ந்தது. இங்கு விவசாயமே பிராதாமான தொழில் என்றாலும் இங்கு சில தொழிற்சாலைகளும் இயங்கி வருகின்றன இங்கு உள்ள குறிப்பிடத்தக்க தொழில் நிறுவனம் டிஎல்டி பாப்கோக் இந்தியா பிரவேட் லிமிடெட் என்ற நிறுவனம் ஆகும்.
# செம்பியன்மாதேவி கைலாசநாதசுவாமி கோயில்

**செம்பியன்மாதேவி கைலாசநாதசுவாமி கோயில்** என்பது தமிழ்நாட்டின், நாகப்பட்டினம் மாவட்டத்தில் உள்ள சிவன் கோயிலாகும்.
# செம்பியன்மாதேவி கைலாசநாதசுவாமி கோயில்

## அமைவிடம்

இக்கோயில் நாகப்பட்டினம்-திருவாரூர் சாலையில் கீழ்வேளூருக்குத் தென்கிழக்கில் தேவூர் என்னுமிடத்தில் அமைந்துள்ளது.
# செம்பியன்மாதேவி கைலாசநாதசுவாமி கோயில்

## இறைவன், இறைவி

ஸ்ரீகைலாசம் என்றழைக்கப்படும் இக்கோயிலின் இறைவன் கைலாசநாதர். இறைவி பெரியநாயகி.
# செம்பியன்மாதேவி கைலாசநாதசுவாமி கோயில்

## வரலாறு

இக்கோயில் கண்டராதித்த சோழரின் பட்டத்து அரசியான செம்பியன்மாதேவியால் கட்டப்பட்டதாகும். அவருடைய திருமேனியும் இக்கோயிலில் வழிபாட்டில் உள்ளது. இங்குள்ள மகாமண்டபம் செம்பியன்மாதேவி பெருமண்டபம் என்றழைக்கப்படுகிறது. 23 கல்வெட்டுகள் இதுவரை அறியப்பட்டுள்ளன. இரண்டு பெரிய திருச்சுற்றுக்களைக் கொண்ட இக்கோயிலில் குளம் உள்ளது.
# பயனுறு ஆரம்

**பயனுறு ஆரம்** *(Effective radius)*(<math>R_e</math>) என்பது ஒரு விண்மீன் பேரடையின் மொத்த வெளிச்சத்தின், பாதி அளவு வெளிச்சம் எந்த ஆரப்பகுதியில் இருந்து வெளிவிடப்படுகிறதோ அந்த ஆரத்தைக் குறிப்பிடுகிறது. இதைக் கொண்டு வானத் தளத்திலிருந்து நோக்கும் போது, அவ்விண்மீன் பேரடையின் உள்ளார்ந்த கோளச் சமச்சீரை அல்லது வட்டமுறை சமச்சீரை உய்த்துணர முடியும். மாற்றாக, கோள வடிவ, வட்டமுறை சமச்சீரற்ற பொருட்களுக்கு, ஒர் அரை வெளிச்ச தளப்பக்கம் அல்லது சம ஒளிர் பக்கத்தைப் பயன்படுத்தலாம்.  
டி வேகுவோலிரசு அளவு கோளில் <math>R_e</math> என்பது ஒரு முக்கியமான நீளமாகும். <math>\sqrt[4] R</math> டி வேகுவோலிரசு விதி ஒரு சிறப்பு விகிதத்தை அடையாளப்படுத்துகிறது. ஆரத்தின் விளைவாக
இப்பரப்பில் அப்பொருளின் மேற்பரப்பு வெளிச்சம் குறைகிறது.  
:<math>
I(R) = I_e \cdot e^{-7.67 \( \sqrt[4]{\frac R {R_e}} - 1 \)}
</math>  
இங்கு <math>I_e</math> , <math>R = R_e</math>. <math>R = 0</math>, என்பது மேற்பரப்பு ஒளியாகும்  
:<math>
I(R=0) = I_e \cdot e^{7.67} \approx 2000 \cdot I_e
</math>  
எனவே, மைய மேற்பரப்பின் ஒளியின் அளவு தோராயமாக <math>2000 \cdot I_e</math>.ஆகும்.
# பெத்தகுள்ளு

**பெத்தகுள்ளு ** (Peddakullu ) என்பது தமிழ்நாட்டின், கிருஷ்ணகிரி மாவட்டம், ஓசூர் வட்டத்தைச் சேர்ந்த வருவாய் கிராமம் ஆகும். இந்த ஊர் ஓசூர் சட்டமன்றத் தொகுதிக்கு உட்பட்டது. இந்த ஊரின் அருகில் தென்பெண்ணை ஆறு பாய்கிறது. இந்த ஊரில் தென் பெண்ணை ஆற்றின் கரையில் பழமை வாய்ந்த பிரசன்ன பார்வதி தேவி உடனுறை சங்கமேசுவரர் கோயில் என்ற சிவன் கோயில் உள்ளது. கோயிலுக்கு அருகில் 500 மீட்டர் தொலைவில் சின்னாறு மற்றும் தென் பெண்ணையாறு என இரு ஆறுகள் சங்கமிக்கின்றன. ஆறுகள் சங்கமிக்கும் இந்த இடத்தில் ஆற்றின் நடுவில் திட்டுப் பாறையில் சுயம்புவாய் உருவான சிவலிங்கமும், ருத்ர பாதமும் உள்ளன. இரு ஆறுகள் சங்கமிக்கும் இடத்தில் இக்கோயில் கட்டப்பட்டதால் இக்கோயில் இறைவன் சங்கமேசுவரர் என அழைக்கப்படுகிறார். ஒசூரில் புதியதாக அமையுள்ள ஒசூர் வெளி வட்டச்சாலை இந்த ஊரை ஒட்டி வர உள்ளதால் இந்த ஊர் வளர்ச்சிக்கும் இப்பகுதியில் விளைவிக்கப்படும் விவசாயப் பொருட்களை கொண்டு செல்லவும் நல்ல சாலைவசதி ஏற்பட வழி ஏற்படும்.
# தின்னப்பள்ளி

**தின்னப்பள்ளி ** (Tinnapalle ) என்பது தமிழ்நாட்டின், கிருஷ்ணகிரி மாவட்டம், ஓசூர் வட்டத்தைச் சேர்ந்த வருவாய் கிராமம் ஆகும். இந்த ஊர் பாகலூர் ஊராட்சிக்கும் ஒசூர் சட்டமன்றத் தொகுதிக்கும் உட்பட்டது. இந்த ஊரின் முக்கியத் தொழில் விவசாயமாகும். இந்த ஊரின் வெப்பநிலை ஏற்றுமதிக்கு உகந்த ரோஜா மலர்கள் சாகுபடி செய்ய ஏற்றதாக உள்ளதால் இங்கு ரோஜாமலர் சாகுபடி செய்து பெங்களூர் விமான நிலையம் வழியாக வெளிநாடுகளுக்கு ஏற்றுமதி செய்கின்றனர். இந்த ஊரில் சில தொழிற்சாலைகளும் உள்ளன அதில் முதன்மையானது பிரிமியர் ஸ்பின்னிங் & வீவிங் மில் பிரவேட் லிமிடெட் என்ற நெசவாலை இயங்கி வருகிறது. இந்த ஊர் மாவட்ட தலைநகரான கிருட்டிணகிரியில் இருந்து 53 கிலோ மீட்டரும் ஒசூரில் இருந்து 12 கிலோமீட்டர் தொலைவிலும் மாநிலத் தலையகரான சென்னையில் இருந்து 298 கிலோ மீட்டர் தொலைவிலும் உள்ளது. அருகில் உள்ள வானூர்தி நிலையம் பெங்களூர் பன்னாட்டு வானூர்தி நிலையம் ஆகும். இந்த ஊரில் தொடர் வண்டி நிலையம் கிடையாது. அருகில் உள்ள தொடர்வண்டி நிலையம் 10 கி.மீ தொலைவில் உள்ள கர்நாட மாநிலத்தில் உள்ள பங்காருபேட்டை தொடர்வண்டி நிலையம் மற்றும் 39 கிலோ மீட்டர் தொலைவில் உள்ள பெங்களூர் தெடர்வண்டி நிலையமாகும்.
# 3-நைட்ரோ அனிலின்

**3-நைட்ரோ அனிலின்** *(3-Nitroaniline)* என்பது C<sub>6</sub>H<sub>6</sub>N<sub>2</sub>O<sub>2</sub> என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். மெட்டா-நைட்ரோ அனிலின், மெ-நைட்ரோ அனிலின் என்ற பெயர்களாலும் இச்சேர்மம் அறியப்படுகிறது. எளிதில் ஆவியாகாத நிலைப்புத் தன்மை கொண்ட திண்மமாக சாயங்கள் தயாரிப்பில் மூலப்பொருளாக உதவுகிறது. 3-நைட்ரோ அனிலின் என்பது ஒரு அனிலின் வகைச் சேர்மமாகும். அனிலினின் மூன்றாவது நிலையில் ஒரு நைட்ரோ வேதி வினைக்குழுவை கொண்டிருக்கிறது. அமில, கார, நடுநிலைக் கரைசல்களில் இச்சேர்மம் நிலைப்புத்தன்மையுடன் காணப்படுகிறது. உடனடியாக உயிரினச்சிதைவு அடையாத சேர்மம் என்றும் குறைவான உயிரினத் திரட்டுத்திறன் கொண்ட பொருள் என்றும் வகைப்படுத்தப்படுகிறது.
அசோ பிணைப்பு பகுதிப் பொருள் 17 இன் வேதியியல் இடைநிலையாக 3-நைட்ரோ அனிலின் பயன்படுகிறது. சாயங்கள் மஞ்சள் 5 மற்றும் அமிலநீலம் 29 ஆகியனவற்றை சிதறச் செய்கின்றன. சாயச் செயல்முறையின் போது இது சாயக்கச்சாப் பொருள் மற்றும் மெட்டா நைட்ரோபீனால் சேர்மமாக மாற்றமடைகிறது.
# 3-நைட்ரோ அனிலின்

## தொகுப்பு முறை தயாரிப்பு

பென்சமைடை நைட்ரசனேற்றம் செய்து தொடர்ந்து இதை ஆப்மான் மறுசீராக்கல் வினைக்கு உட்படுத்தி 3-நைட்ரோபென்சமைடு தயாரிக்கப்படுகிறது. 3-நைட்ரோபென்சமைடுன் சோடியம் ஐப்போபுரோமைட்டு அல்லது சோடியம் ஐப்போகுளோரைட்டு சேர்த்து சூடாக்கினால் அமைடு தொகுதி அமீன் தொகுதியாக மாற்ரப்படுகிறது.
# கிழக்கு கடற்கரைச் சமவெளிகள்

வயல்களின் தோற்றம்]]  
**கிழக்கு கடற்கரை சமவெளிகள்** *(Eastern Coastal Plains)* கிழக்கு தொடர்ச்சி மலைகளுக்கும் வங்காள விரிகுடாவுக்கும் இடையே உள்ள பரந்த நிலப்பரப்பின் நீட்சியைக் குறிக்கிறது. மேற்கு கடற்கரைச் சமவெளிகளைக் காட்டிலும் அகன்றும், சமபரப்பும் கொண்டு கிழக்கு கடற்கரை சமவெளி காணப்படுகிறது. இச்சமவெளியின் நீட்சி தமிழ்நாட்டிலிருந்து தெற்காக மேற்கு வங்காளம் வரையும், வடக்கில், ஆந்திரப்பிரதேசம் மற்றும் ஒடிசா வழியாகவும் அகன்றுள்ளது. கிழக்கு கடற்கரைச் சமவெளியில் சில்கா ஏரி என்ற ஓர் உவர்நீர் ஏரி அமைந்துள்ளது. ஒடிசாவில் அமைந்துள்ள இவ்வேரி மகாநதி வடிநிலத்தின் தெற்கு பகுதியில் ஒரு நீட்சியாக அமைந்துள்ளது.  
பல இந்திய ஆறுகளின் வடிநிலங்கள் ஒன்றாகச் சேர்ந்து இச்சமவெளியின் பெரும்பகுதியை உருவாக்குகின்றன. மகாநதி, கோதாவரி, காவிரி, கிருட்டிணா ஆறுகள் இச்சமவெளியில் நீரைப் பெறுகின்றன. வடகிழக்குப் பருவமழை, தென்மேற்குப் பருவமழை இரண்டும் கிழக்குக் கடற்கரைச் சம்வெளிக்கு மழையைக் கொடுக்கின்றன. 1000 மில்லிமீட்டர் முதல் 3000 மில்லிமீட்டர் வரையிலான ஆண்டு மழையளவு இச்சம்வெளியில் பதிவாகிறது. கிழக்குக் கடற்கரைச் சமவெளியின் அகலம் 100 கிலோமீட்டர் முதல் 130 கிலோமீட்டர் வரைக்கும் மாறுபாடுகளைக் கொண்டுள்ளது .  
மகாநதிக்கும் கிருட்டிணா ஆற்றுக்கும் இடைப்பட்ட நிலப்பகுதி வடக்கு சர்க்கார் என்றும், கிருட்டிணா ஆற்றுக்கும் காவிரி ஆற்றுக்கும் இடைப்பட்ட நிலப்பகுதி கொரமண்டல் கடற்கரை என்றும் உள்ளூரில் அழைக்கப்படுகிறது.
# அட்டூர்

**அட்டூர் ** ( Attur ) என்பது தமிழ்நாட்டின், கிருஷ்ணகிரி மாவட்டம், ஓசூர் வட்டத்தைச் சேர்ந்த வருவாய் கிராமம் ஆகும். இந்த ஊர் பெலத்தூர் ஊராட்சிக்கும் ஒசூர் சட்டமன்றத் தொகுதிக்கும் உட்பட்டது. இந்த ஊர் மாவட்ட தலைநகரான கிருட்டிணகிரியில் இருந்து 53 கிலோ மீட்டரும் ஒசூரில் இருந்து 12 கிலோமீட்டர் தொலைவிலும் மாநிலத் தலையகரான சென்னையில் இருந்து 298 கிலோ மீட்டர் தொலைவிலும் உள்ளது. அருகில் உள்ள வானூர்தி நிலையம் பெங்களூர் பன்னாட்டு வானூர்தி நிலையம் ஆகும். இந்த ஊரில் தொடர் வண்டி நிலையம் கிடையாது. அருகில் உள்ள தொடர்வண்டி நிலையம் 10 கி.மீ தொலைவில் உள்ள கர்நாட மாநிலத்தில் உள்ள பங்காருபேட்டை தொடர்வண்டி நிலையம் மற்றும் 39 கிலோ மீட்டர் தொலைவில் உள்ள பெங்களூர் தெடர்வண்டி நிலையமாகும்.
# அட்டூர்

## மக்கள் வகைப்பாடு

இவ்வூரில் 2011 ஆண்டைய இந்திய மக்கள் கணக்கெடுப்பின்படி 160 வீடுகள் உள்ளன. மக்கள் தொகை 667, இதில் 334 பேர் ஆண்கள், 333 பேர் பெண்கள் ஆவர். கல்வியறிவு விகிதம் 71.29 % ஆகும் இதில் ஆண்களின் கல்வியறிவு விகிதம் 79.07 % பெண்களின் கல்வியறிவு விகிதம் 63.42 %. தமிழ்நாட்டின் சராசரி கல்வி விகிதமான 80.09 % ஒப்பிடும்போது கல்வியறிவில் இக்கிராமம் பின்தங்கியதாக உள்ளது.
# அட்டூர்

## ஊரில் உள்ள கோயில்கள்

- அட்டூர் திருமலைத்தேவர் கோயில்
# அரவிந்த் பட்நாகர்

**அரவிந்த் பட்நாகர்** (*Arvind Bhatnagar*) சூரிய வானியல் துறையில் குறிப்பிடத்தக்க பங்களிப்புகளை ஆற்றியுள்ளார். இந்தியா முழுவதும் பல கோளரங்கங்களை நிறுவினார். உதய்பூர் சூரிய வானாய்வகத்தின் நிறுவனர் மற்றும் இயக்குநர், மும்பை நேரு கோளரங்கத்தின் நிறுவனர் மற்றும் இயக்குநர் ஆகிய பொறுப்புகளில் இருந்துள்ளார் .  
சூரிய வானியல் துறையில் இவர் ஆற்றியுள்ள அளப்பறிய பங்களிப்புகள் காரணமாக பேராசிரியர் அரவிந் பட்நாகர் அனைத்துலக அளவில் அறியப்படுகிறார். வானியல் குறித்த விழிப்புணர்வை மக்களிடம் ஏற்படுத்துவதில் மிகுந்த ஈடுபாடு கொண்டிருந்தார். இந்நோக்கத்துடன் நாடு முழுவதும் பல்வேறு கோளரங்கங்கள் நிறுவும் முயற்சியில் ஈடுபட்டார்.
# அரவிந்த் பட்நாகர்

## பிறப்பும் கல்வியும்

1936 ஆம் ஆண்டு நவம்பர் 19 அன்று பட்நாகர் இராசத்தான் மாநிலத்திலுள்ள பீவார் நகரில் பிறந்தார். இயற்பியலில் பட்டமேற்படிப்பை முடித்த இவர் 1958 ஆம் ஆண்டு நைனிடாலில் உள்ள உத்தரப்பிரதேச மாநில வானாய்வகத்தில் பணியில் சேர்ந்தார். 1961 ஆம் ஆண்டு வரை இங்கு பணிபுரிந்தார். கொடைக்கானலில் உள்ள வானாய்வகத்தில் பணியாற்றிக் கொண்டே ஆக்ரா பல்கலைக்கழகத்தில் 1964 ஆம் ஆண்டு சூரிய இயற்பியலில் முனைவர் பட்டம் பெற்றார். முனைவர் பட்டத்திற்காக பேராசியர் எம்.கே.வைணுபாப்பு இவருக்கு வழிகாட்டியாக இருந்தார்,
1968-70 காலத்தில் அமெரிக்காவிலுள்ள மவுண்ட் வில்சன் மற்றும் பலோமர் கோளரங்குகளில் பணிபுரிய இவருக்கு கார்னகி ஆய்வுதவித் தொகை அளிக்கப்பட்டது.
# அரவிந்த் பட்நாகர்

## பணி

இவர் 1972 ஆம் ஆண்டு வரை கலிபோர்னியாவின் பசாதெனாவிலுள்ள கலிபோர்னியா தொழில்நுட்பக் கல்விநிறுவனத்திற்குச் சொந்தமான பிக் பியர் சூரிய வானாய்வகத்தில் நிரந்தர வானவியலாளராகப் பணியாற்றினார். அகமதாபாத் வேதசாலையின் வழிகாட்டலின் கீழ், உதய்பூர் ஏரி பதேசாகரின் மத்தியில் ஒரு தனிப்பட்ட தீவாக சூரிய ஆய்வுமையத்தை நிறுவுவதற்காக பேராசிரியர் பட்நாகர் 1972 ஆம் ஆண்டு இந்தியாவிற்குத் திரும்பினார்.  
ராஜத்தான் மாநிலத்தின் அதிகபட்ச சூரிய ஒளி பெறும் இடத்தை தேர்வு செய்தார். சூரிய கதிர்வீச்சு காரணமாக மைதானத்தின் வெப்பமூட்டப்படும் காற்று கொந்தளிப்பைக் குறைக்க ஏரியின் நீர் உதவுகிறது என்ற உண்மைகளையும் கணக்கில் எடுத்துக் கொண்ட பின்னர் . ஏரியின் தளத்தை கவனமாக இவர் தேர்வு செய்தார். வேகமான வளர்ச்சியை இலக்காகக் கொண்டு இவர் மேற்கொண்ட தொடர் முயற்சிகளின் விளைவாக 1981 ஆம் ஆண்டு விண்வெளித் துறையில் கட்டுப்பாட்டிற்கு இவ்வானாய்வகம் மாற்றப்பட்டது. அனைத்துலக அளவில் சூரிய ஆய்வுகள் மேற்கொள்ளும் ஒரு வானாய்வகமாக புனரமைக்கப்பட்டது. உலகம் முழுவதுமுள்ள சூரியனின் உட்பகுதியை ஆய்வு செய்யும் ஆறு நிலையங்களில் ஒன்றாக இவர் நிறுவிய ஆய்வு மையம் திகழ்கிறது.  
1995 ஆம் ஆண்டு அக்டோபர் 24 இல் ஏற்பட்ட சூரிய கிரகணத்தின் போது நடந்த நிகழ்வுகள், டாக்டர் அரவிந் பட்நாகரின் அறிவியல் சாதனையில் மற்றொரு முக்கிய நிகழ்வாகும். மிக் -25 விமானத்தில் 80000 அடி உயரத்தில் 3000 கிலோமீட்டர் வேகத்துடன் டாக்டர் அரவிந் பட்நாகர் கிரகணப் பாதையில் பயணம் செய்து மேற்பார்வை செய்தார். இக்கவனிப்பு நிமிடங்கள் பொன்னான நிமிடங்களாகக் கருதப்படுகின்றன. தரையிலிருந்து உற்றுநோக்கியபோது தெரியாத பல உண்மைகள் அப்போது வெளிப்பட்டன.  
கிரகணத்தின்போது பூமியில் விழும் சூரிய நிழலின் அளவீட்டைக் கொண்டு இதுவரையில் அறியப்படாத சூரியனின் சரியான விட்டத்தை அளவிட இந்திய விஞ்ஞானிகள் இம்முயற்சியை மேற்கொண்டனர். இன்னமும் சூரியனின் சரியான விட்ட அளவு துல்லியமாகத் தெரியாத நிலையே உள்ளது, மூன்று இந்திய விமானப்படை விமானங்களில் நிழல் ஆய்வு செய்யும் புகைப்படக்காரர்கள் மற்றும் விஞ்ஞானிகள் பயன்படுத்தப்பட்டனர். இதைத் தவிர, சூரியனின் வெளிப்புற ஒளியையும் அதைச்சுற்றியுள்ள தூசி வளையத்தையும் இருண்ட, முடிந்தளவு தெளிவான வானத்தில் புகைப்படம் எடுக்க உபகரணங்கள் பொருத்தப்பட்ட ஒரு சோடி இந்திய விமானப்படை மிக் 25 போர்விமானங்களும் ஏற்பாடு செய்யப்பட்டன.  
1996 ஆம் ஆண்டில், பேராசிரியர் பட்நாகர் சுச்சி என்ற புதுமையான ஒரு திட்டத்தை தொடங்கினார். (சோதனைக்குகந்த, ஆரோக்கியமான, நகரிய, தூய்மையான, துப்புரவான சுற்றுச்சூழல் என்ற பொருளை மையமாக வைத்து ஆங்கிலத்தில் சுருக்கெழுத்தாக SUCHE எனப்பட்டது) திடக்கழிவு மேலாண்மையை பொதுமக்கள் பங்கேற்புடன் நடைமுறைப்படுத்த முயற்சிகள் மேற்கொள்ளப்பட்டன. அவர் உதய்பூர் ஏரி அமைப்பைப் பாதுகாப்பது தொடர்பாக உயர் நீதிமன்ற உத்தரவின் கீழ் ஆணையாளராக நியமிக்கப்பட்டார்.  
2006 ஆம் ஆண்டு மேமாதம் 18 ஆம் நாள் பேராசிரியர் பட்நாகர் காலமானார். அறிவியல் அறிஞராகவும் ஒரு சமுதாய முன்னேற்ற சீர்த்திருத்தவாதியாகவும் இவர் நினைக்கப்படுகிறார்.
# அரவிந்த் பட்நாகர்

## வெளியீடுகள்

- Fundamentals of Solar Astronomy, William Livingston coauthor, World Scientific Publishing Company, Inc., 2005
# விஸ்வநாதபுரம் (ஒசூர்)

**விஸ்வநாதபுரம் ** (Visvanathapuram ) என்பது தமிழ்நாட்டின், கிருஷ்ணகிரி மாவட்டம், ஓசூர் வட்டத்தைச் சேர்ந்த வருவாய் கிராமம் ஆகும். இந்த ஊர் ஓசூர் சட்டமன்றத் தொகுதிக்கு உட்பட்டது. இந்த ஊர் மாவட்ட தலைநகரான கிருட்டிணகிரியில் இருந்து 57 கிலோ மீட்டரும் ஒசூரில் இருந்து 2 கிலோமீட்டர் தொலைவிலும் மாநிலத் தலைநகரான சென்னையில் இருந்து 308 கிலோமீட்டர் தொலைவில் உள்ளது.
# விஸ்வநாதபுரம் (ஒசூர்)

## தொடர்வண்டி நிலையம்

இந்த ஊரின் அருகில் உள்ள தோடர்வண்டி நிலையம் ஓசூர் தொடருந்து நிலையம் ஆகும், அருகில் உள்ள பெரிய தொடருந்து நிலையம் 42 கிலோமீட்டர் தொலைவில் உள்ள பெங்களூர் நகர ஜங்சன் தொடர்வண்டி நிலையமாகும்.
# விஸ்வநாதபுரம் (ஒசூர்)

## மக்கள் வகைப்பாடு

இவ்வூரில் 2011 ஆண்டைய இந்திய மக்கள் கணக்கெடுப்பின்படி 439 வீடுகள் உள்ளன. மக்கள் தொகை 1,818 , இதில் 949 பேர் ஆண்கள், 875 பேர் பெண்கள் ஆவர்.
# குண்டையூர் சுந்தரேசுவரர் கோயில்

**குண்டையூர் சுந்தரேசுவரர் கோயில்** நாகப்பட்டினம் மாவட்டத்தில் உள்ள சிவன் கோயிலாகும். இது ஒரு தேவார வைப்புத்தலமாகும்.
# குண்டையூர் சுந்தரேசுவரர் கோயில்

## அமைவிடம்

இக்கோயில் திருக்குவளைக்கு வடக்கே 1 கி.மீ. தொலைவில் அமைந்துள்ளது.
# குண்டையூர் சுந்தரேசுவரர் கோயில்

## இறைவன், இறைவி

இங்குள்ள மூலவர் சுந்தரேசுவரர் என்றழைக்கப்படுகிறார். இறைவி மீனாட்சியம்மை.
# குண்டையூர் சுந்தரேசுவரர் கோயில்

## வரலாறு

சுந்தரரின் திருமாளிகைக்கு நெல் போன்றவற்றை அனுப்பி தொண்டுசெய்த குண்டையூர்க்கிழார் இங்கு வாழ்ந்தார். ஒரு முறை வானம் பொய்த்து வறட்சி ஏற்பட்டபோது குண்டையூர்க்கிழார் சுந்தரருக்கு நெல் அனுப்ப இயலாமல் தவித்தபோது இறைவன் நெற்குவியல் அருளியதாகக் கூறுவர். அதனை எடுத்துச்செல்ல இறைவன் பூதகணங்களையும் அனுப்பிவைத்துள்ளார். இங்கு மாசிமகத்தில் நெல் அட்டிச்செல்லும் விழா எனப்படும் விழா சிறப்பாக நடைபெறுகிறது.
# தளவரிசை

**தளவரிசை**, **தோள்** அல்லது **பிரஸ்தரம்** என்பது, இந்தியச் சிற்பநூல் விதிகளின் படி அமைக்கப்படும் கட்டிடங்களில், சுவர்களையும் தூண்களையும் கொண்ட பகுதிக்கு மேல் அமைக்கப்படும் அலங்கார அமைப்பு ஆகும். இது கூரைத் தளத்தின் விளிம்பை அண்டி அமைகின்றது. கபோதம், மஞ்சம், பிரச்சகாதனம், கோபானம், விதானம், வலபி, மத்த-வாரணம், லூப்பா ஆகிய சொற்களும் இந்த அலங்கார அமைக்கப் பயன்படுகின்ற என மானசாரம் என்னும் சிற்பநூல் குறிப்பிடுகிறது. ஆனால், இச்சொற்களிற் சில தற்கால வழக்கில் தளவரிசையில் குறித்த சில பகுதிகளுக்கான பெயராகப் பயன்படுகின்றன.
# தளவரிசை

## உறுப்புக்கள்

தளவரிசை பல்வேறு உறுப்புக்களை உள்ளடக்கியது. கிடையாக, கீழிருந்து மேல் உத்தரம், ஏராதகம், கபோதம், யாழம் என்னும் உறுப்புக்கள் ஒன்றன்மீது ஒன்றாக அமைந்துள்ளன. உத்தரம் என்பது கட்டிடத்தின் கூரையையும், அதன் மேலுள்ள பகுதிகளையும் தாங்கும் வளை ஆகும். இது தூண்களின் மேல் அமைந்த போதிகைகளின் மேல் அல்லது சுவர்களின் மேல் தாங்கப்பட்டிருக்கும். வளையின் மேல் விளிம்பை அண்டி வளை நீளத்துக்கு ஏராதகம் என்னும் அலங்கார அமைப்புக் காணப்படும். இதற்கு மேல் கபோதம் அமைந்திருக்கும். கபோதம் இரட்டை வளைவு கொண்ட நிலைக்குத்து வெட்டுமுக வடிவம் கொண்டது. இது இது கீழுள்ள சுவர் மேற்பரப்பில் இருந்து வெளிப்புறம் துருத்திக்கொண்டிருக்கும். கபோதத்தின் வெளிப்புற மூலைகளிலும், இடையில் தேவையான இடங்களிலும் கூடு என்னும் அலங்கார அமைப்பு இருக்கும். கூடுகள் வெவ்வேறு கால கட்டங்களில் வெவ்வேறு வகையான அலங்காரங்களுடன் அமைந்துள்ளன. கபோதத்துக்கு மேல் குறுஞ் சுவர் போன்ற ஒரு உறுப்பு உண்டு. இது யாழம் எனப்படுகிறது. மேற்குறிப்பிட்ட குறுஞ் சுவரின் வெளி மேற்பரப்பில் குறித்த இடவெளிகளில் சிறிய யாழியின் முகங்கள் அமைக்கப்பட்டிருக்கும். இதனாலேயே இவ்வுறுப்பை யாழம் என்கின்றனர்.
# கீழையூர் ரங்கநாதப் பெருமாள் கோயில்

**கீழையூர் ரங்கநாதப் பெருமாள் கோயில்** நாகப்பட்டினம் மாவட்டத்திலுள்ள அமைந்துள்ள வைணவக்கோயிலாகும்.
# கீழையூர் ரங்கநாதப் பெருமாள் கோயில்

## அமைவிடம்

இக்கோயில் நாகப்பட்டினம்-பட்டுக்கோட்டை சாலையில் நாகப்பட்டினத்திற்குத் தென்மேற்கில் 30 கி.மீ. தொலைவில் அமைந்துள்ளது.
# கீழையூர் ரங்கநாதப் பெருமாள் கோயில்

## அமைப்பு

மூன்று நிலை ராஜகோபுரத்தைக் கொண்ட சற்றே மேட்டுப்பகுதியில் உள்ள கோயில். சோழர் காலத்துத் திருப்பணியைக் கொண்ட கோயிலாகும். மார்க்கண்டேயர் வழிபட்ட தலமாகும். தாயார் சன்னதி தனியாக உள்ளது. தாயார் சன்னதிக்கு முன்பாக பால ஆஞ்சநேயர் சன்னதி உள்ளது. மகாமண்டபத்தில் ராமபிரான் சன்னதியும்,கோபாலகிருஷ்ணன் சன்னதியும் காணப்படுகின்றன. இகுள்ள ரங்கநாதரை வழிபடும்போது மேரு மலையைக் ண்டு பாற்கடலைக் கடைந்தெடுத்த அமிர்தமே தன் கரங்களில் வந்து அமர்ந்தது போல உள்ளதாக மார்க்கண்டேயர் இயற்றிய பாடலில் கூறப்பட்டுள்ளது.
# யாழ்ப்பாண இராச்சியத்தின் கொடி

**யாழ்ப்பாண இராச்சியத்தின் கொடி**, ஆரியச் சக்கரவர்த்திகள் வடக்கு இலங்கையின் யாழ்ப்பாண இராச்சியத்தைத் ஆட்சிசெய்தபோது பயன்படுத்திய கொடி ஆகும். இக்கொடியில் ஓர் காளை (நந்தி), வெள்ளி நிறத்தில் அமைந்த பிறை நிலவு, தங்க சூரியன் ஆகியவற்றை உள்ளடக்கிக் காணப்பட்டது. ஒற்றை புனித சங்குச் சிப்பி இக்கொடியின் வலப்பக்கத்திலும் நந்தி நடுவிலும் அமைந்திருந்தன. நந்தி வெள்ளை நிறத்திலும், தங்க காற் குளம்புகளையும் கொண்டிருந்தது. குங்குமப்பூ நிறத்தில் இவ்வரச கொடி அமைந்திருந்தது. இந்தியாவில் குறிப்பாக கிழக்கு கங்கா வம்சத்தில் பயன்படுத்தப்பட்ட கொடிகள் போலவே யாழ்ப்பாண இராச்சியக் கொடியும் காணப்பட்டது. ஆரியச் சக்கரவர்த்திகளால் பயன்படுத்தப்பட்ட சேது நாணயங்களிலும் இவ்வாறான கொடியில் அமைந்துள்ள சின்னங்களை காணக்கூடியதாக இருக்கிறது.
# நல்லாத்தூர்

**நல்லாத்தூர்** இந்தியாவின், தமிழ்நாட்டிலுள்ள கடலூர் மாவட்டத்தில் அமைந்துள்ள ஒரு கிராமம் ஆகும்.
# நல்லாத்தூர்

## மக்கள் தொகையியல்

2001 ஆம் ஆண்டின் இந்திய மக்கள் தொகைக் கணக்கெடுப்பிற்கு அமைவாக, நல்லாத்தூர் கிராமத்தின் மக்கள்தொகை 3,853 நபர்கள் ஆகும். இம்மக்கள்தொகையில் 50% நபர்கள் ஆண்கள் மற்றும் 50% நபர்கள் பெண்களாவர். இக்கிராமத்தின் எழுத்தறிவு சதவீதம் 63% ஆகும். நாட்டின் சராசரி தேசிய எழுத்தறிவு சதவீதமான 74% என்பதைவிட இது குறைவாகும். எழுத்தறிவு பெற்றவர்களில் 61% நபர்கள் ஆண்கள் மற்றும் 37% நபர்கள் பெண்களாவர். 11% நபர்கள் 6 வயதுக்கு குறைவானவர்களாக உள்ளனர்.
# நாரிகானபுரம்

**நாரிகானபுரம்** (*Nariganapuram*) என்பது தமிழ்நாட்டின், கிருஷ்ணகிரி மாவட்டம், ஓசூர் வட்டத்திலுள்ள வருவாய் கிராமம் ஆகும். இந்த ஊர் ஓசூர் சட்டமன்றத் தொகுதிக்கு உட்பட்டது. இந்த ஊர் மாவட்ட தலைநகரான கிருட்டிணகிரியிலிருந்து 55 கிலோ மீட்டர் தொலைவிலும், ஒசூரிலிருந்து 20 கிலோமீட்டர் தொலைவிலும் உள்ளது.
# நாரிகானபுரம்

## மக்கள் வகைப்பாடு

இவ்வூரில் 2011 ஆண்டைய இந்திய மக்கள் கணக்கெடுப்பின்படி 218 வீடுகள் உள்ளன. மக்கள் தொகை 928. இதில் 494 பேர் ஆண்கள், 434 பேர் பெண்கள் ஆவர். எழுத்தறிவு விகிதம் 63.02% ஆகும். இதில் ஆண்களின் எழுத்தறிவு விகிதம் 69.10%, பெண்களின் எழுத்தறிவு விகிதம் 56.41% ஆகும். இந்த ஊரின் எழுத்தறிவு விகிதம் தமிழ்நாட்டின் சராசரி எழுத்தறிவு விதமான 80.09%க்கும் குறைவு ஆகும்.
# ரௌத்திரம் (திரைப்படம்)

***ரௌத்திரம்*** (*Rowthiram*) என்பது 2011 ஆம் ஆண்டு வெளிவந்த கோர் இந்தியத் தமிழ் அதிரடித் திரைப்படம் ஆகும். புதுமுக இயக்குநர் கோகுல் இதனை இயக்கினார். மேலும் ஆர். பி. சௌத்ரி தயாரிப்பில், இத்திரைப்படத்தில் ஜீவா மற்றும் சிரேயா சரன் ஆகியோர் முக்கிய வேடங்களிலும் ஜெயப்பிரகாசு, கணேஷ் ஆச்சர்யா ஆகியோர் இணை வேடங்களிலும் நடித்தனர். 2011 ஆகஸ்ட் 12 ஆம் திகதியில் இத்திரைப்படம் வெளியிடப்பட்டது."ரௌத்ரம்" என தெலுங்கிலும் "நிஜாபி த பைய்ட்டர்" என ஹிந்தியிலும் இத்திரைப்படம் ஒலிமாற்றம் செய்யப்பட்டது. இத்திரைப்படம் கலப்பான விமர்சனங்களை எதிர்கொண்டது. அதற்கான காரணம் கதையம்சம் வலுவிழந்து காணப்பட்டமை ஆகும். எனினும் ஜீவா மற்றும் சிரேயாவின் நடிப்பு இங்கு பாராட்டப்பட்டது.
# ஆல்பர்ட் மண்டப அருங்காட்சியகம்

**ஆல்பர்ட் மண்டப அருங்காட்சியகம்** *( Albert Hall Museum)* இந்தியாவின் இராசத்தான் மாநிலத்தில் இருக்கும் செய்ப்பூரில் அமைந்துள்ளது. மாநிலத்தின் மிகப்பழமையான அருங்காட்சியகமான இது மாநிலத்தின் சார்பாக இயங்கி வருகிறது. இந்தோ- இசுலாமிய கட்டிடக்கலைக்கு சிறப்பு சேர்க்கின்ற கட்டிடமாக, நகருக்கு வெளியே அமைந்துள்ள புதிய நுழைவாயில் எதிரில் கட்டப்பட்டுள்ள இராம் நிவாசு தோட்டத்தில் ஆல்பர்ட் மண்டப அருங்காட்சியகம் அமைந்துள்ளது. மிர் துச்மூல் உசெயின் வழிகாட்டுதலில் சர் சாமுவேல் சுவிண்டன் யாகோப் இவ்வருங்காட்சியகத்தை வடிவமைத்தார். 1887 ஆம் ஆண்டு பொது மக்களின் பார்வைக்காக இந்த அருங்காட்சியகம் திறந்து வைக்கப்பட்டது. தொடக்கத்தில் மகாராசா இராம் சிங் இவ்விடத்தை ஒரு நகர அரங்கமாக நிலைநாட்டவே விரும்பினார். ஆனால், அரசு மைய அருங்காட்சியகம் எனக் கருதப்படும் இதை மகாராசாவை அடுத்து வந்த இரண்டாம் மாதோ சிங் இக்கட்டிடத்தை அருங்காட்சியகமாகவே இருக்க முடிவு செய்தார். இராம் நிவாசு தோட்டத்தின் ஒரு பகுதியாகவும், செய்ப்பூரின் கலை நயங்களை வெளிப்படுத்தும் ஓரிடமாகவும் இருக்கும் என இவர் நினைத்தார். கலைநயமிக்க பொருள்கள், ஓவியங்கள், கம்பளங்கள், தந்தங்கள், உலோகச் சிற்பங்கள் படிக வேலைப்பாடுகள் என பல்வேறு வகையான அரிய பொருட்கள் இங்கு சேகரித்து வைக்கப்பட்டுள்ளன .
நகரத்தைப் பார்வையிட வருகை தந்த வேல்சு இளவரசர் ஏழாம் எட்வர்டு (ஆல்பர்ட் எட்வர்டு) நினைவாக அருங்காட்சியகத்திற்கு இப்பெயர் வைக்கப்பட்டது. 1876 ஆம் ஆண்டு பிப்ரவரி 6 ஆம் நாள் இதற்கான அடிகல் நாட்டப்பட்டது .
# ஆக்கோ

***ஆக்கோ*** (ஆக்கோ "ஆர்வக் கோளாறு" எனப் பொருள்படும்) என்பது 2017 ஆம் ஆண்டு வெளியான ஓர் இந்தியத் தமிழ் நகைச்சுவைத் திரைப்படம் ஆகும். கீதன் பிரிட்டோ, துலிகா குப்தா ஆகியோர் முக்கிய கதாப்பாத்திரங்களில் நடிக்கின்றனர். அனிருத் ரவிச்சந்திரன் இத்திரைப்படத்திற்கு இசை அமைக்கின்றார். மேலும் சிறப்புத் தோற்றத்திலும் இவர் நடிக்கின்றார். "எனக்கென யாரும் இல்லையே" எனும் ஓர் பாடல் அனிருத் ரவிச்சந்திரனால் 2015 ஆம் ஆண்டு பெப்ரவரி 14 ஆம் திகதியன்று அதிகாரபூர்வமாக வெளியிடப்பட்டது. அத்துடன் இப்பாடலின் அனைத்துப் பாடல்களின் உரிமை சோனி மியூசிக் நிறுவனத்தைச் சாரும்.
# மகிழி காத்தாயி அம்மன் கோயில்

**மகிழி காத்தாயி அம்மன் கோயில்** நாகப்பட்டினம் மாவட்டத்திலுள்ள ஓர் அம்மன் கோயிலாகும்.
# மகிழி காத்தாயி அம்மன் கோயில்

## அமைவிடம்

இக்கோயில் நாகப்பட்டினம்-வேளாங்கண்ணி-திருத்துறைப்பூண்டி சாலையில் கருங்கண்ணிக்கு மேற்கே 2 கி.மீ. தொலைவில் உள்ளது. கிராமத்துக் கோயிலாக விளங்குகின்ற ஏழு காத்தாயி அம்மன் கோயில்களில் இக்கோயிலும் ஒன்றாகும்.
# மகிழி காத்தாயி அம்மன் கோயில்

## மூலவர்

இக்கோயிலில் மூலவராக காத்தாயி அம்மன் வலது கரத்தில் தாமரை மலரையும், இடது கரத்தில் குழந்தையை அணைத்தபடியும் அமர்ந்த கோலத்தில் உள்ளார்.
# மகிழி காத்தாயி அம்மன் கோயில்

## பிற சன்னதிகள்

இக்கோயிலில் காவல் தெய்வங்களாக சப்தமுனீசுவரர் உள்ளனர். வாழ்முனி, லாடமுனி, முத்துமுனி, செம்முனி, கருமுனி, கும்பமுனி, சடைமுனி ஆகிய ஏழு பேரும் சப்தரிஷிகளின் உருவாகவே கருதப்படுகின்றனர். இக்கோயிலில் பேச்சியம்மன், காத்தவராயன், மதுரை வீரன் சன்னதிகளும் உள்ளன.
# தலைஞாயிறு அம்பலவாணர் கோயில்

**தலைஞாயிறு அம்பலவாணர் கோயில்** என்பது நாகப்பட்டினம் மாவட்டத்தில் உள்ள ஒரு சிவன் கோயிலாகும்.
# தலைஞாயிறு அம்பலவாணர் கோயில்

## அமைவிடம்

இக்கோயில் நாகப்பட்டினம்-திருத்துறைப்பூண்டி சாலையில் ஆலங்குடிக்குக் கிழக்கே 5 கி.மீ. தொலைவில் தலைஞாயிறுக்கு அடுத்து ஓரடி அம்பலம் என்னுமிடத்தில் அமைந்துள்ளது.
# தலைஞாயிறு அம்பலவாணர் கோயில்

## இறைவன், இறைவி

இங்குள்ள மூலவர் அம்பலவணேசுவரர் என்றழைக்கப்படுகிறார். இறைவி சிவகாமசுந்தரி. கோயிலின் தீர்த்தம் சிவகங்கைத் தீர்த்தமாகும். இக்கோயிலின் தல மரமாக அரச மரம் உள்ளது.
# தலைஞாயிறு அம்பலவாணர் கோயில்

## பெயர்க்காரணம்

இறைவன் தன் அடியவருக்காக சிதம்பரத்தில் ஆடும் ஆனந்தத் தாண்டவத்தை இங்கே காட்டினார். ஆதலால் இவ்வூர் ஓரடி அம்பலம் என்றழைக்கப்படுகிறது. சிவராத்திரியும், நடராஜர் அபிஷேகம் சிறப்பாக இக்கோயிலில் நடைபெறுகின்றன.
# 5005 அலுமினியம் கலப்புலோகம்

**5005 அலுமினியம் கலப்புலோகம்** *(5005 aluminium alloy)* வளிமண்டல அரிப்பை எதிர்க்கும் ஒரு நல்ல அலுமினியக் |கலப்புலோகமாகும். அலங்கார மற்றும் கட்டிடக்கலை பயன்பாடுகளில் இது பயன்படுத்தப்படுகிறது..  
அலுமினியம்-மக்னீசியம், தேனிரும்பு தனிமங்களால் செய்யப்பட்ட கலப்புலோக 5000 தொடரில் இது ஒரு உறுப்பினர் ஆகும். வார்ப்படத்தில் இதை பயன்படுத்த இயலாது. குளிரூட்டப்பட்டு உருவாக்கினால் மிதமான நிலையிலிருந்து அதிக வலிமையை இக்கலப்பால் அடைய முடியும்.பிற அலுமினியக் குடும்ப கலப்புலோகங்களுடன் ஒப்பிடுகையில் பற்ற வைப்பதில் உயர் வலிமையை தருகிறது. எச்116 மற்றும் எச்321 வகை உரனூட்டி கலப்புலோகப் பொருட்களை புதிய மற்றும் உப்பு நீரில் பயன்படுத்த முடியும்.  
5005 அலுமினியம் கலப்புலோகத்தின் இயைபு:  
- அலுமினியம்: 97.0 முதல் 99.5%
- குரோமியம்: 0.1% அதிகபட்சம்
- தாமிரம்: 0.2% அதிகபட்சம்
- இரும்பு: 0.7% அதிகபட்சம்
- மக்னீசியம்: 0.5% - 1.1%
- மாங்கனீசு: 0.2% அதிகட்சம்
- கசடுகள்: 0.15% அதிகபட்சம்
- சிலிக்கன்: 0.3% அதிகபட்சம்
- துத்தநாகம்: 0.25% அதிகபட்சம்
# தெற்குப்பொய்கைநல்லூர் சுவர்ணபுரீசுவரர் கோயில்

**தெற்குப்பொய்கைநல்லூர் சுவர்ணபுரீசுவரர் கோயில்** நாகப்பட்டினம் மாவட்டத்தில் உள்ள சிவன் கோயிலாகும்.
# தெற்குப்பொய்கைநல்லூர் சுவர்ணபுரீசுவரர் கோயில்

## அமைவிடம்

இக்கோயில் நாகப்பட்டினம்-வேதாரண்யம் சாலையில் வேளாங்கண்ணிக்கு வடக்கே 2 கி.மீ. தொலைவில் அமைந்துள்ளது.
# தெற்குப்பொய்கைநல்லூர் சுவர்ணபுரீசுவரர் கோயில்

## இறைவன், இறைவி

இங்குள்ள மூலவர் சுவர்ணபுரீசுவரர் என்றழைக்கப்படுகிறார். இறைவி பெரியநாயகி. சோழ நாட்டில் பல கோயில்களில் விமானங்கள் பொன்வேய்ந்தநிலையில் காணப்பட்டதால் அவ்வ்று இருந்த விமானங்களை பொன்பரப்பி என்றழைப்பர். அங்கு கோயில் கொண்டுள்ள இறைவனை சுவர்ணபுரீசுவரர் என்றே அழைப்பர். இவ்வூரிலும் அவ்வாறான இறைவன் இருப்பது சிறப்பாகும்.
# தெற்குப்பொய்கைநல்லூர் சுவர்ணபுரீசுவரர் கோயில்

## சிறப்பு

வேறு எந்த சிவன் கோயிலிலும் காணமுடியாத தீமிதித் திருவிழா இக்கோயிலின் சிறப்பாகும். இக்கோயிலின் வடக்கே பதினெண் சித்தர்களில் ஒருவரான கோரக்க சித்தரின் ஜீவ சமாதி வடக்குப்பொய்கைநல்லூரில் உள்ளது.
# உத்தராகண்ட சட்டப் பேரவை

**உத்தராகண்ட சட்டப் பேரவை**, இந்திய மாநிலமான உத்தராகண்டின் சட்டமன்றம் ஆகும். இது உத்தராகண்டின் சட்டவாக்க அவை. இந்த மன்றத்தில் மொத்தம் 71 உறுப்பினர்கள் உள்ளனர். இந்த மாநிலத்தில் உள்ள 70 சட்டமன்றத் தொகுதிகள் உள்ளன. ஒவ்வொரு தொகுதியிலும் அதிக வாக்குகள் பெற்றவர் அந்த தொகுதியின் சட்டமன்ற உறுப்பினராகத் தேர்ந்தெடுக்கப்படுகிறார். இவ்வாறாக 70 தொகுதிகளின் மூலம் 70 சட்டமன்ற உறுப்பினர்கள் தேர்ந்தெடுக்கப்பட்டும், ஆங்கிலோ-இந்தியர் ஒருவர் ஆளுநரால் நியமிக்கப்பட்டும் மொத்தம் 71 உறுப்பினர்கள் இருக்கின்றனர்.
# போகாரி

**போகாரி** *(Bohari)* என்பது இந்தியாவின் அசாம் மாநிலம் பார்பேட்டா மாவட்டத்திலுள்ள ஒரு கணக்கெடுப்பில் உள்ள ஊர் ஆகும்.
# போகாரி

## மக்கள் தொகையியல்

2001 ஆம் ஆண்டின் இந்திய மக்கள் தொகைக் கணக்கெடுப்பின்படி போகாரா நகரத்தின் மக்கள்தொகை 7976 பேர் ஆவர். இம்மக்கள் தொகையில் 52.% பேர் ஆண்களும் 48% பேர் பெண்களும் ஆவர். போகாரி நகரத்தின் எழுத்தறிவு சதவீதம் 59% ஆகும். நாட்டின் சராசரி தேசிய எழுத்தறிவு சதவீதமான 59.9% என்பதைவிட இது குறைவாகும். எழுத்தறிவு பெற்றவர்களில் 67% பேர் ஆண்களும் 51% பேர் பெண்களும் ஆவர். 13% பேர் 6 வயதுக்கு குறைவானவர்களாக உள்ளனர்
# இரங்கோபண்டித அக்ராரம் வேணுகோபால சுவாமி கோயில்

**இரங்கோபண்டித அக்ராரம் வேணுகோபால சுவாமி கோயில்** என்பது கிருட்டிணகிரி மாவட்டம், ஒசூரில் உள்ள பழமையான ஒரு கிருஷ்ணர் கோயிலாகும். இக்கோயில் ஒசூரில் உள்ள கோகுல் நகர் சாலையின் முடிவில் இரங்கோபண்டித அக்ராரம் என்ற பகுதியில் உள்ளது.
# இரங்கோபண்டித அக்ராரம் வேணுகோபால சுவாமி கோயில்

## கோயில் சூழல்

இக்கோயில் அமைதியான இடத்தில் உள்ளது. இந்த கோயில் உள்ள இடம் இரங்கோபண்டித அக்ராரம் என அழைக்கப்படுகிறது. இந்த அக்ராரத்தின் மையத்தில் கோயில் அமைந்துள்ளது. அக்ராரம் என்று குறிப்பிட்டாலும் தற்போது இங்கு ஒரு வீடும் இல்லை அக்ராரத்தைச் சுற்றிலும் கோட்டை போன்ற மண்ணால் கட்டப்பட்ட மதில் சுவரின் எச்சங்கள் மற்றும் மதில் சுவருக்கு உட்பட்ட பகுதியில் வீடுகள் இருந்ததற்கான அடையாளமாக அடித்தள எச்சங்கள் உள்ளன. எந்தக் காலத்தில் இந்த ஊர் அழிந்தது என்பது தெரியவில்லை. இந்த ஊர் தற்போது இல்லாவிட்டாலும் வருவாய் துறை ஆவணங்களில் இப்பகுதியை இரங்கோபண்டித அக்ராரம் என்றே குறிப்பிடுகின்றன. இந்தப் பகுதியை உள்ளூர் மக்கள் பாழ் அக்ராரம் என அழைக்கின்றனர்.